钦定古今图书集成/方舆汇编/职方典/第1499卷 > 鹤庆府建置沿革考 通志
## 钦定古今图书集成/方舆汇编/职方典/第1499卷 > 鹤庆府建置沿革考 通志

本府

战国为哀牢国地。汉属益州郡。东汉属永昌郡。蜀汉属建宁郡。唐初，为越析诏地，彝名“漾工” ，一名鹤川。唐开元末，蒙氏据置谋统郡。宋时，段氏改谋统府。元初内附，置鹤州，寻置二千户，仍称谋统，隶大理上万户府。至元中，复为鹤州，后陞鹤庆府，寻改为鹤庆路。明洪武十五年，改路为府，又为军民府。领州二：

皇清因之。康熙五年，裁“鹤庆《御屯赋》”并府。康熙八年

裁《顺州》入焉。领州一：

剑川州

汉属益州郡。唐为罗鲁城。罗鲁，西彝云海也。古名剑川，又名波州。昔浪穹诏与南诏战，败，走保剑川，改称剑浪诏。后为南诏所并，置剑川节度。宋段氏改为义督𧸘。元置义督千户。至元中，改剑川县，属鹤庆路。明升为州。

皇清因之。